லதா (நடிகை)

லதா இந்திய திரைப்பட நடிகையாவார். இவர் எம்.ஜி.ஆர் லதா, லதா சேதுபதி என்றும் அறியப்படுகிறார். இவர் 1970கள் மற்றும் 1980களில் புகழ்பெற்ற நடிகையாக தென்னிந்திய திரையுலகில் இருந்தார். தமிழ் மற்றும் தெலுங்கு மொழித் தொலைக்காட்சி தொடர்களிலும் நடித்துள்ளார். தற்போது வள்ளியில் ராஜேஸ்வரி என்னும் கதாபாத்திரத்தில் நடித்து வருகிறார்.

லதா 7, ஜூன் 1953இல் இராமநாதபுரத்தில் சண்முக ராஜேஸ்வர சேதுபதி மற்றும் லீலாராணி ஆகியோருக்கு பிறந்தவர்.http://cinema.maalaimalar.com/2013/06/19235221/latha-act-first-film-ulagam-su.html இவருடைய இயற்பெயர் நளினி என்பதாகும். இவர் சேதுபதி குடும்பத்தில் பிறந்தமையால் லதா சேதுபதி என்றும் அறியப்படுகிறார். நடிகர் ராஜ்குமார் சேதுபதி இவருடைய சகோதரராவார். தன்னுடைய நடனத் திறமையாலும், அழகாலும் தமிழகத் திரையுலகில் நாயகியானார். 1973ல் எம்.ஜி.ஆர் தயாரித்து நடித்த உலகம் சுற்றும் வாலிபன் திரைப்படத்தில் முதன் முதலாக நாயகியாக நடித்தார்http://www.rediff.com/news/jul/15latha.htmhttp://cinema.maalaimalar.com/2013/06/20225357/actor-latha-training-dance-and.html

திரை வாழ்க்கை
இவரது முதல் படமான உலகம் சுற்றும் வாலிபன் திரைப்படம் தாய்லாந்து, சிங்கப்பூர், மலேசியா, ஆங்காங் மற்றும் ஜப்பான் ஆகிய நாடுகளில் எடுக்கப்பட்டது. இந்தப் படத்தின் வெற்றி காரணமாகத் தொடர்ந்து எம்.ஜி.ஆர் படங்களில் நாயகியாக நடித்தார். அதனால் எம்.ஜி.ஆர் லதா என்று அறியப்படும் அளவிற்குப் புகழ்பெற்றார். எம்.ஜி.ஆர் சிபாரிசால் அக்கினேனி நாகேஸ்வர ராவின் நாயகியாக அந்தால ராமுடு என்ற தெலுங்குத் திரைப்படத்தில் நடித்தார். பிலிம்பேர் விருதுகள் மற்றும் கலைமாமணி விருது போன்ற விருதுகளை வென்றுள்ளார்.

கவனிக்கத்தக்க படங்கள்
 ஆண்டு  திரைப்படம்  மொழி  கதாப்பாத்திரம்  குறிப்பு 1973  உலகம் சுற்றும் வாலிபன்  தமிழ்  லில்லி  1974  நேற்று இன்று நாளை  தமிழ்    1974  சிரித்து வாழ வேண்டும்  தமிழ்   1974  உரிமைக்குரல்  தமிழ்    1974  சிவகாமியின் செல்வன்  தமிழ்    1975  பல்லாண்டு வாழ்க  தமிழ்  சரோஜா  1975  நாளை நமதே  தமிழ்  ராணி  1975  நினைத்ததை முடிப்பவன்  தமிழ்  மோகனா  1976  உழைக்கும் கரங்கள்  தமிழ்  முத்தம்மா  1976  மகாடு  தெலுங்கு      1977  நீதிக்கு தலைவணங்கு  தமிழ்    1977  மீனவ நண்பன்  தமிழ்    1977  நவரத்தினம்  தமிழ்   1977  குருசேத்திரம்  தெலுங்கு ச‌‌த்‌தியபாமா‌  1978  மதுரையை மீட்ட சுந்தரபாண்டியன்  தமிழ்    1978  சங்கர் சலீம் சைமன்  தமிழ்    1978  ஆயிரம் ஜென்மங்கள்  தமிழ்  சாவித்திரி  1979  நீயா  தமிழ்   

சொந்த வாழ்க்கை
லதா சேதுபதி என்ற சிங்கப்பூர் தொழில் அதிபரைத் திருமணம் செய்து கொண்டார். இவர்களுக்கு சீனிவாசன் மற்றும் கார்த்திக் என்ற இரு மகன்கள் உள்ளனர்.http://cinema.maalaimalar.com/2013/06/27230205/Latha-married-Singapore-busine.html

மேற்கோள்கள்

வெளி இணைப்புகள்


பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கலைமாமணி விருது பெற்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1953 பிறப்புகள்
பகுப்பு:தமிழ்த் தொலைக்காட்சி நடிகைகள்